L'Ajuntament de Sagunt torna a aconseguir tres banderes blaves per a les excel·lents platges del municipi
05 de maig 2016

![Imagen 1](/media/k1nljvqu/98-jose-vicente-munoz.jpg)

![](/media/bxdmyjyd/98-playa-accesible.jpg)  
La delegació de Platges de l'Ajuntament de Sagunt ha tornat a aconseguir tres banderes blaves per a les platges de Port de Sagunt, Almardà i Corinto, respectivament, segons ha comunicat el regidor de Platges, José Vicente Muñoz, que ha rebut aquest migdia la comunicació oficial de concessió d'aquests guardons internacionals. D'aquesta manera, és el tercer any consecutiu que l'Ajuntament de Sagunt aconsegueix aquestes banderes que s'han convertit en el símbol internacional de la qualitat i l'excel·lència de les platges, així com dels serveis que en les mateixes es presten.

  
Segons declara José Vicente Muñoz: **“Aconseguir les tres banderes blaves és una excel·lent notícia per a tots perquè suposa el reconeixement internacional al treball que es realitza des de la delegació de Platges per a mantenir en un estat òptim la qualitat del nostre entorn natural costaner, al mateix temps que es presten els millors serveis per a què tant els veïns i veïnes com els milers de turistes que gaudeixen de les seues vacances amb nosaltres ho facen de la millor forma possible.”**  
 ![](/media/wwqbutgk/98-playa-corinto.jpg)

El regidor delegat també ha afegit que **“el treball no s'acaba ací, sinó que continuem millorant amb nous serveis i a més estem a l'espera d'aconseguir de nou totes les certificacions de qualitat i accessibilitat que diferencien les nostres platges per la seua excel·lència”.**

![](/media/amgom1ys/98-playa-pto1.jpg)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-torna-a-aconseguir-tres-banderes-blaves-per-a-les-excel-lents-platges-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-torna-a-aconseguir-tres-banderes-blaves-per-a-les-excel-lents-platges-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-torna-a-aconseguir-tres-banderes-blaves-per-a-les-excel-lents-platges-del-municipi/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-torna-a-aconseguir-tres-banderes-blaves-per-a-les-excel-lents-platges-del-municipi/)